Täna hommikul tekkis issil ja Kajal idee minna lumessumpamis-matkale. Kutsuti mindki kaasa. Kajal tekkis vaba aega alles kella ühe paiku, kui ta Kati ja Jüriga nõmmelt suusatamast tagasi jõudis ja siis läksimegi. Sõitsime autoga piritale ja alustasime sealt kerge jooksuga. Minul muidugi pulss kohe laes: 180. varsti keerasime ka metsa vahele ja jätkasime kõndimise tempos. Minu pulss oli  pidevalt seal 170-180, vahepeal ka rohkem. Issil muidugi seal 120 ja 130 kandis, Kajal seal vahepeal. Lumi oli kohati lausa puusadeni ja seal oli päris raske sumbata. Ühe suurema tõusu võtsime ka, pirita jõe kaldast üles. Tõusu algul olid suured ümarad kivid lume all, niiet ei näinud täpselt, kus on kindel astuda ja kus vajub jalg kivide vahele auku. Tagasitee läks kiiremini ja lõpus tegime ka veidi jooksu. Kokku tuli meil matka 8 km. Pärast soe dušš pirita spordikeskuses ja autoga kodu poole. Pärast, kui  trenniinfo kellast arvutisse laetud, vaatasin, et keskmine pulss tuli mul 177 ja max. 191. Issil muidugi rahulik käik, keskmine kõigest 135 :) Mõnus matk oli igatahes ;)